
Merihaan Urheilijat MEHU ry
TOIMINTASUUNNITELMA VUODELLE 2027
Merihaan urheilijat MEHU ry  on perustettu1979.

Merihaan urheilijat on aikuisten ihmisten yhdistys. Seuran tarkoitus on huolehtia jäsentensä fyysisestä ja henkisestä liikkumisesta. Seuran toiminta jakautuu yhteisölliseen ja jaostolliseen toimintaan.

Yhteisöllinen toiminta: Hallinto, jäsenkokoukset, kotisivut, tapahtumat, juhlat ja matkat. Tietoa jaostojen toiminnasta ja jaostovastaavista löydät Mehun kotisivuilta.

Seuran olemassaolon perusta on toiminta jäsenten iloksi. Mehu antaa raameja ihmisten keskinäiseen viihtymiseen.

Mehun kotisivut www.mehu.net
1. Yhteisöllinen toiminta

Toiminnasta vastaa seuran hallitus.

2. Petankki

Petankkia pelataan kahden- tai kolmen hengen joukkueina talvikaudella Pasilan veturihallilla. Kevään toiminta huipentuu joukkuekilpailun finaaliin syksyllä veturihallilla. Singelikilpailu pelataan joko keväällä tai syksyllä myöhemmin sovitussa paikassa.

Jaoston vetäjänä toimii Pirkko Huhtakallio

Asintuntijatehtävissä Anneli Koivisto

3. Darts
Dartsia heitetään joka toinen perjantai alkaen klo 15.00 ravintola Sir Oliverissa.

Aloitamme heti tammikuun alussa joko pe 8.1 tai 15.1 riippuen petankki- porukan aloituksesta.

Pääasiassa heitämme aina 3 x 10 sarjan. Heitämme myös 301 pelejä sekä äkkikuolemaa eli pudotuspelejä.

Pidetään paras 3 x 10 sarjan kilpailu + finaalit kevätkauden lopulla huhti / toukokuun vaihteessa.

Aloitamme syyskauden syyskuun puolen välin tienoilla samassa paikassa samaan aikaan.

Perinteinen varma ja vapisematon käsi kilpailu joka on samalla mestaruuskilpailu pidetään loka- marraskuussa.

Jaostovastaavana toimii Kari Valta

Asiantuntijatehtävissä Kari Leppänen

4. Keilaus
Keilataan maanantaisin Urheilutalon hallilla.

Vuoden 2027 aikana on tarkoitus järjestää seuraavat kilpailut:

- Mehun mestaruus MM 2027 huhtikuussa kolmena osakilpailuna

- Mehun ulkomaanmestaruus MUM 2027 Tallinnassa kolmena osakilpailuna helmi-, touko- ja lokakuussa.
- Syysturnaus loka-marraskuussa, Kinkkukisa joulukuussa.
Yksittäisiä keskiarvo- ja parikilpailuja järjestetään sekä keväällä että syksyllä ja niiden, kuten myös muiden em. kilpailujen tarkat päivämäärät sovitaan keilaajien kesken jälkipeleissä ja sähköpostitse.

Vuosittaisen Mehu-matkan yhteydessä on mahdollisuus perinteiseen keilaturnaukseen.

Vetäjänä toimii Sirpa Heldan-Zambetakis ja tulospalvelusta vastaavat Ari Tuusa ja Pekka Ingman 
5. Golf

MEHU-golfarit jatkavat perinteisillä hyväksi katsotuilla linjoilla. Pelaajat kehittyvät entisestään, jos eivät pelillisesti, niin ainakin henkisesti. MEHU-golfarit pelaavat jaloa lajia omaan tahtiinsa siellä sun täällä pitkin vuotta. Mukaan sopii vielä uusia ja vanhoja pelaajia.

Harjoituskierrosten lisäksi mittelöidään taitoja seuraavissa kilpailuissa:

Simulaattorimestari, Ulkomaanmestari, Reikämestari ja vuoden MEHUgolffari.

Jaoston vetäjänä toimii Heikki Hamberg 

6. Kulttuuri- ja virkistysjaos

Kotimaassa toteutetaan museo-ja näyttelykäyntejä. Osallistutaan liikunnallisiin ja virkistäviin tapahtumiin, mitä sitten sattuukaan kohdalle informoimalla jäsenistöä. Tehdään oopperakäynti Tallinnassa joko keilausmatkan yhteydessä tai erikseen.
Vuoden 2026 loppupuolella aloitettiin peli-iltojen järjestäminen. Tarkoitus on jatkaa niiden järjestämistä vuonna 2027 jäsenten toivomusten mukaisesti ainakin kerran kuukaudessa da Vinci-ravintolassa Hakaniemessä. Canastan lisäksi peli-illassa voidaan pelata myös jäsenten ehdottamia lautapelejä.
Jaoston vetäjänä toimii Kari Leppänen, pelit hoitaa Sirpa Heldan-Zambetakis.

7. Filosofiajaos
Filosofiajaos kokoontuu säännöllisen epäsäännöllisesti keskustelemaan filosofisista kysymyksistä vaihtelevin aihein.

Kokoontumisista ilmoitetaan jäsenistölle.

Jaoston vetäjänä toimii Heikki Kurttila

8. Uintijaos. 
Uidaan yhteisöllisesti Urheilutalolla ja Malmilla. Mikäli harrastusta riittää, otetaan vesijuoksu ohjelmaan.

Jaoston vetäjänä toimii Ritva Hanski

10. Tiedotus 

Tiedotustoimintaa hoitaa tiedottaja ja hallitus. Vuoden 2027 aikana lähetetään edelleen MEHU-tiedotteita sähköpostitse sekä tarvittaessa kirjeenä heille, joilla ei ole sähköpostia. Kuitenkin pyritään lisäämään tiedottamista vuonna 2026 uudistetuilla MEHU:n kotisivuilla. Kannustetaan jäseniä lukemaan MEHU:n kotisivuja, joilla lajivastaavat myös tiedottavat lajinsa ajankohtaisista tapahtumista.

MEHU:n kotisivujen, www.mehu.net, tiedottajina toimivat Pirkko Huhtakallio ja Sirpa Heldan-Zambetakis.
11. Urheiluseuran hallinto ja talous

Hallitus johtaa, jäsenet osallistuvat ja maksavat jäsenmaksunsa sekä erilaiset osallistumismaksut ajallaan.

